রিয়াল মাদ্রিদের ক্লাব প্রেসিডেন্ট ফ্লোরেন্তিনো পেরেজের মেজাজ-মর্জি সম্পর্কে ভালোই জানা জিদানের। এ কারণেই তিনি চুক্তির বিষয়টাকে ‘নাথিং’ বলে কম গুরুত্বপূর্ণ করে দিলেন। ইতিমধ্যেই স্প্যানিশ মিডিয়ায় জোর গুঞ্জন ছড়িয়ে পড়েছে, নুমানসিয়ার বিপক্ষে ড্র করার পরই জিদানকে বরখাস্ত করার সিদ্ধান্ত নিয়ে ফেলেছেন রিয়াল প্রেসিডেন্ট পেরেজ। এমনিতেই তো মৌসুমের অর্ধেক শেষ হওয়ার আগেই লা লিগায় ১৬ পয়েন্ট পিছিয়ে রয়েছে রিয়াল। অবস্থান চার নম্বরে।